钦定古今图书集成/明伦汇编/闺媛典/第331卷 > 李筠妾刘氏
## 钦定古今图书集成/明伦汇编/闺媛典/第331卷 > 李筠妾刘氏

按《宋史李筠传》：筠爱妾刘氏，随筠至泽。时被攻，城危，
刘谓筠曰：“城中健马几何？”筠曰：“尔安问此？”刘曰：“孤城
危蹙，破在俄顷。今诚得马数百，与腹心溃围出保昭
义，求援河东，犹愈于待死也。”筠犹豫不决。明日城陷，
筠将赴火，刘欲俱死，筠以其有娠，麾令去。筠子守节
购得之，果生子焉。